L 200/162
EL
Επίσημη Εφημερίδα της Ευρωπαϊκής Ένωσης
29.7.2022
2.3.1.
Η παράταση της αρχικής σύμβασης μεταξύ της Laziomar και της Ιταλίας 2.3.1.1.
Ο ι υ πο χ ρ εώσε ι ς π αρο χ ής δ ημ ό σια ς υπηρεσία ς (41)
Το άρθρο 1 της αρχικής σύμβασης με την Caremar προέβλεπε πενταετή προγράμματα στα οποία θα περιγράφονταν οι εξυπηρετούμενοι λιμένες, το είδος των χρησιμοποιούμενων σκαφών, η απαιτούμενη συχνότητα των δρομολογίων που είχαν ανατεθεί στην Caremar (και στη συνέχεια στη Laziomar, μετά τη μεταβίβαση των δρομολογίων του Pontino στην περιφέρεια του Λάτσιο την 1η Ιουνίου 2011).
(42)
Σύμφωνα με την Ιταλία, το τελευταίο πενταετές πρόγραμμα για την Caremar (την εποχή εκείνη) που εγκρίθηκε επίσημα είναι το πρόγραμμα που αφορούσε την περίοδο 2000-2004, ενώ είχε καταρτιστεί πρόγραμμα και για την περίοδο 2005-2008, το οποίο όμως δεν εγκρίθηκε ποτέ επίσημα από τα αρμόδια υπουργεία.
Αντιθέτως, λήφθηκαν ad hοc αποφάσεις από την κυβέρνηση με σκοπό τη μεγαλύτερη εναρμόνιση των υπηρεσιών με τις ανάγκες των τοπικών κοινοτήτων, χωρίς ωστόσο να επέλθουν ουσιαστικές αλλαγές στο σύστημα παροχής δημόσιας υπηρεσίας.
(43)
Βάσει της αρχικής σύμβασης, όπως αυτή παρατάθηκε με τις επακόλουθες νομικές πράξεις που αναφέρονται στις αιτιολογικές σκέψεις 26 έως 33, η Laziomar εκτελούσε τα ακόλουθα δρομολόγια καθ’ όλη τη διάρκεια του έτους: — Στη γραμμή Ponza – Formia (γραμμή T1), η Laziomar εκτελούσε τη μόνη σύνδεση με τη συγκεκριμένη γραμμή.
Διασφάλιζε δύο καθημερινές συνδέσεις παρέχοντας μεικτές υπηρεσίες (μεταφορά επιβατών, οχημάτων και εμπορευμάτων).
Το σκάφος, το οποίο αναχωρούσε από το νησί στις 05:30 π.μ., εξασφάλιζε στους κατοίκους τη σύνδεση με την ηπειρωτική χώρα, για λόγους σπουδών και εργασίας, και πραγματοποιούσε το τελευταίο δρομολόγιο επιστροφής στις 17:30 μ.μ. — Στη γραμμή Ponza – Formia (γραμμή Α2)· Η Laziomar εκτελούσε επίσης τη μοναδική υπηρεσία μεταφοράς επιβατών με ταχύπλοο σκάφος, με μία καθημερινή σύνδεση, και διατηρούσε το σκάφος στο νησί κατά τη διάρκεια της νύχτας. — Στη γραμμή Anzio – Ponza (γραμμή A1), η Laziomar εξασφάλιζε καθημερινή υπηρεσία μεταφοράς επιβατών με ταχύπλοο σκάφος κατά την περίοδο αυξημένης κίνησης, από Δευτέρα έως Σάββατο.
Ωστόσο, η υπηρεσία ενισχύθηκε τις Κυριακές και τις αργίες, κάτι το οποίο δικαιολογήθηκε με βάση λόγους κοινωνικής και οικονομικής ανάπτυξης (ιδίως επειδή ο τουρισμός αποτελεί βασικά τη μόνη πηγή εισοδήματος για το νησί).
Ένας ανταγωνιστής, η Vetor, εκτελούσε επίσης στην ίδια γραμμή υπηρεσία μεταφοράς επιβατών με ταχύπλοο σκάφος κατά την περίοδο αυξημένης κίνησης.
— Στη γραμμή Ventotene – Formia (γραμμή T2) η Laziomar εξασφάλιζε την παροχή καθημερινής υπηρεσίας, καθ’ όλη τη διάρκεια του έτους, με τη χρήση μεικτού σκάφους.
Η μεικτή υπηρεσία ήταν η μόνη τακτική σύνδεση για τη μεταφορά επιβατών, οχημάτων και εμπορευμάτων καθ’ όλη τη διάρκεια του έτους. — Στη γραμμή Ventotene – Formia (γραμμή A3), η Laziomar εκτελούσε επίσης τη μοναδική σύνδεση με ταχύπλοο.
Το σκάφος αναχωρούσε στις 06:45 π.μ., δίνοντας έτσι τη δυνατότητα στους κατοίκους να ταξιδέψουν στην ηπειρωτική χώρα για επαγγελματικούς λόγους ή για λόγους σπουδών, και παρέμενε κατά τη διάρκεια της νύχτας στο νησί για να διασφαλιστεί μόνιμη σύνδεση σε περίπτωση ιατρικού επείγοντος περιστατικού.
2.3.1.2.
Π ρο ϋπ ο λ ογ ι σ μό ς κ αι δ ι άρκ ε ια
(44)
Στον πίνακα 2 παρουσιάζεται η ετήσια αντιστάθμιση που καταβαλλόταν στη Laziomar από την Ιταλία για την περίοδο 2011-2013.
Πίνακας 2 Αντιστάθμιση που χορηγήθηκε για την περίοδο 2011-2013 Έτος
(45)
Καταβληθείσα αντιστάθμιση (EUR)
2011
8 601 187
2012
13 780 506
2013
12 696 006
Στην αρχική σύμβαση προβλέπεται η καταβολή της ετήσιας αντιστάθμισης για την παροχή δημόσιας υπηρεσίας ως εξής: τον Μάρτιο κάθε έτους καταβάλλεται μια αρχική προκαταβολή, η οποία αντιστοιχεί στο 70 % της αντιστάθμισης που καταβλήθηκε το προηγούμενο έτος.
Μια δεύτερη πληρωμή, η οποία πραγματοποιείται τον Ιούνιο, αντιστοιχεί στο 20 % της